stanford-oval/wikipedia huggingface dataset:
זכויות להט"ב באלבניה

| --- | --- |

אלבניה
 מעמד בחוק:  הומוסקסואליות ולסביוּת חוקיות מ-1995
 שירות צבאי:  לסביות, הומואים וביסקסואלים מורשים לשרת בצבא אלבניה
 הגנה מפני אפליה:  החוק אוסר אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  נישואים חד־מיניים אינם חוקיים במדינה
 
 הצבעה על הצהרת האו"ם:  בעד
תושבים להט"בים באלבניה מתמודדים עם אתגרים משפטיים שלא חווים תושבים שאינם להט"בים, בין היתר בגלל חוסר ההכרה החוקית לזוגות חד-מיניים במדינה והגישות השליליות לגבי הקהילה הגאה ברחבי הארץ, אף על פי שאנשים להט"בים באלבניה מוגנים תחת חקיקה מקיפה נגד אפליה. פעילויות מיניות חד-מיניות הן חוקיות באלבניה מאז 1995, אבל זוגות מאותו המין ומשקי בית שבראשם זוגות חד-מיניים אינם זכאים לאותן הגנות משפטיות העומדות לרשות הזוגות שאינם חד-מיניים. חוץ מנישואים חד-מיניים, גם איגודים חד-מיניים אחרים אינם מוכרים במדינה בכל צורה שהיא.
אלבניה, כולה, נחשבת לשמרנית למדי, במיוחד בתגובות פומביות הנוגעות לזכויות להט"ב ונראות של אנשים להט"בים; עם זאת, חקיקה נגד אפליה גרמה ל-ILGA-Europe להתייחס לאלבניה כאחת מהמדינות הבודדות באירופה האוסרות במפורש על אפליה על רקע זהות מגדרית. אלבניה אישרה את פרוטוקול מס' 12 לאמנה האירופית להגנת זכויות אדם וחופש יסוד, ויתר על כן, אלבניה חתמה ב-2007 על הצהרת האו"ם בדבר נטייה מינית וזהות מגדרית.
ב-2019 דירג הארגון ILGA-Europe את אלבניה במקום ה-28 מתוך 49 ממדינות אירופה מבחינת חקיקת זכויות להט"ב.
חוקיות של פעילות מינית מאותו המין > האימפריה העות'מאנית

ב-1858, האימפריה העות'מאנית אפשרה לקיים יחסי מין מאותו המין.
חוקיות של פעילות מינית מאותו המין > בתקופת שלטונו של זוגו הראשון, מלך אלבניה

ב-1937, מוסא יוקה, שר הפנים, היה מוטרד מהפרקטיקה ההומוסקסואלית ורצה ”לנקוט צעדים בכל הדרכים האפשריות” כנגד הנוהג בה.
חוקיות של פעילות מינית מאותו המין > הרפובליקה העממית הסוציאליסטית של אלבניה

הרפובליקה העממית הסוציאליסטית של אלבניה (אנ') חוקקה חוק שהעונש לקיום יחסי מין חד-מיניים היא מאסר למשך זמן ארוך, בריונות ונידוי. סעיף 137 לפשעים נגד מוסר חברתי של חוק העונשין קבע כי: ”פדרסטיה היא עונש או עד עשר שנים של הפרשת חופש”. המילה ”פדרסטיה” שימשה כמילת קוד לקיום יחסי מין בין שני מבוגרים מסכימים או יחסי מין בין מבוגר לילד מכל מין שהוא.
חוקיות של פעילות מינית מאותו המין > רפובליקת אלבניה

אלבניה ביטלה את הפדרסטיה ב-1995. גיל ההסכמה שונה ל-14 עבור כולם, ללא קשר למגדר או לנטייה מינית, מ-2001.
בקיץ 1994, הקבינט של אלבניה הציג טיוטת חוק עונשין לפיהם הומוסקסואליות הייתה נשארת בלתי חוקית, אך העונש המקסימלי לכך יופחת לשלוש שנים. קמפיין של האגודה להומוסקסואלית אלבנית, ולחץ בינלאומי שתוכנן על ידי האיגוד הבינלאומי ללסביות, הומואים, ביסקסואלים, טרנס ואינטרסקס, בו מילא במועצת אירופה תפקיד חשוב, שהביא, בסופו של דבר, לסילוקו של טיוטת החוק הזו.
ב-20 בינואר 1995, חוקק האספה הלאומית באלבניה לקיום יחסי מין חד-מינית בהסכמה באלבניה. סעיף 137 לחוק העונשין הישן שהוכרז תחת אלבניה הסוציאליסטית, שהטיל עד עשר שנות מאסר בגין ”[ב]היותו [אדם] הומוסקסואל”, נפסל לחלוטין.
הכרה בזוגות חד-מיניים

נישואים חד מיניים או איגודים חד-מיניים אחרים אינם מוכרים כיום באלבניה. אף על פי שראש הממשלה, סאלי ברישה, הודיע ביולי 2009 כי יתמוך בהכרה בנישואים אזרחיים. למרות זאת, בחוק המוצע נגד אפליה, שאושר פה אחד ב-4 בפברואר 2010, מעולם לא יוחס לנישואים חד-מיניים. קבוצות לזכויות להט"ב שיבחו את החוק החדש אך אמרו כי הם מקווים כי ברישה תעמוד בסופו של דבר בהבטחתו לאפשר נישואים חד-מיניים באלבניה.
איגלי טוטוזאני, סנגור העם (אנ'), הודיע באוקטובר 2013 כי ינסח הצעת חוק לפרלמנט לדיון על שינויים בקוד המשפחתי שיאפשרו נישואים חד-מיניים. למרות זאת, נכון להיום, לא אירע שום שינוי בהכרה בזוגות חד-מיניים, כאשר פעילי זכויות להט"ב מתחו ביקורת על חוסר מעש של הממשלה.
הגנה מפני אפליה

ב-4 בפברואר 2010, האספה הלאומית של אלבניה חוקקה פה אחד חוק מקיף נגד אפליה, האוסר על אפליה על רקע נטייה מינית וזהות מגדרית. החוק חל על כל התחומים, כולל תעסוקה, אספקת סחורות ושירותים, חינוך, שירותי בריאות ודיור אלבניה היא אחת ממדינות האירופיות המעטות שאוסרות במפורש אפליה על רקע זהות מגדרית. החוק אף עולה על תקני המינימום של האיחוד האירופי, המחייבים את המעסיקים להימנע מאפליה על רקע נטייה מינית. על פי חוק זה, הוקם במהלך 2010 מוסד של נציב נגד אפליה, והפרלמנט בחר את אירמה ברקו כראש גוף עצמאי זה.
עם זאת, ב-12 בדצמבר 2012, שני הארגונים The Alliance against Discrimination ו-Pro LGBT, שמקדמים את זכויות הלהט"ב הביעו את אכזבתם ממה שהם כינו ”העבודה החלשה והלא מקצועית שנעשה על ידי הממונה על אפליה”. לטענת ג'ני קראי (אנ') וקריסטי פינדרי (אנ'), מנהיגים של 2 ארגונים אלו, ”[הקהילה הגאה באלבניה] איבדה את אמונה במוסד בגלל עבודתה האטית, העלאת המכשולים הביורוקרטיים המכוונים ותהליך החקירה הממושך שלה מבלי לספק הסבר או טיעון מהותי”.
הם טענו כי מתוך 9 מקרים הקשורים לאפליה של אנשים להט"בים באופן ישיר או באמצעות דיבור שנאה, רק מקרה אחד טופל על ידי מוסד זה. המקרה השנוי במחלוקת ביותר של הומופוביה ונאום שנאה היה המקרה של סגן שר הביטחון, אקרם ספאהיו שאמר לעיתון המקומי: ”מה שנותר לעשות זה להכות אותם במקל. אם אתה לא מבין את זה, אני יכול להסביר את זה: להכות אותם במקל גומי”. משלחת האיחוד האירופי בטירנה, הארגון Human Rights Watch, אמנסטי אינטרנשיונל ו-ILGA-Europe, התקשורת המקומית והבינלאומית סיקרו והגינו את ההצהרה הזו, אפילו ראש הממשלה סאלי ברישה גינה אותה בפומבי, אך הנציב לא הצליח לטפל בתיק הזה.
ב-4 במאי 2013, האספה הלאומית של אלבניה חוקקה פה אחד את החוק הפלילי והעמיד פשעי שנאה כנגד נטייה מינית וזהות מגדרית במקביל לעבירות נגד מגדר, גזע, אתניות, אמונה דתית, נכות וכן הלאה. היא גם העבירה חוק חדש שמעניש את הפצת המידע ההומופובי בכל אמצעי התקשורת (כולל האינטרנט) בקנס ומאסר של עד שנתיים.
הגנה מפני אפליה > סוגיות להט"ביות בחינוך הציבורי

ביוני 2016, העבירה הממשלה את תוכנית הפעולה הלאומית הלהט"בית שתעסוק בבריונות והפליה להט"בית בחינוך היסודי ובתיכונים בהרצאות ופעילויות אחרות. משרד החינוך, הספורט והנוער האלבני הביע כי בהתאם לתוכנית הוא יעבוד עם פעילים להט"בים למאבק באפליה על רקע נטייה מינית. שילוב סוגיות להט"ביות בפעילויות בית ספריות יצר מחלוקת רבה, כאשר אישים פוליטיים רבים כמו טריטאן שהו (אנ'), לוצ'יאנו בוצ'י (אנ'), מסילה דודה (אנ'), נרד נדוקה (אנ') ואילי מניאני הביעו התנגדות נחרצת לפעילויות מסוג זה.
בתגובה למחלוקת, משרד החינוך והספורט פרסם הצהרה ב-23 במרץ 2018, ובה נאמר כי בניגוד לדיווחים בתקשורת, המשרד היה מודע להרצאות אלו וכי הן נערכו במסגרת התוכנית הפעולה הלאומית הלהט"בית שמטרתו היה בין היתר להילחם בסטריאוטיפים על בסיס נטייה מינית. בהצהרה שנויה במחלוקת, מנהלת בית הספר התיכון "סמי פרשרי" טאוטה דובי, התנגדה בפומבי להרצאות מסוג זה, אף על פי שכמה שבועות קודם לכן פעילים להט"בים העבירו הרצאה בבית הספר שלה באישור בית הספר.
תנועות להט"ביות באלבניה

ישנם שלושה ארגונים באלבניה המתמקדים בזכויות להט"ב - הידועים שבהם הם Aleanca Kunder Diskriminimit LGBT (הברית נגד האפליה הלהט"בית), Pro LGBT ו-Pink Embassy/LGBT PRO ne Shqiperi. ארגונים אלו פועלים ליצירת מצב חיים טוב ושווה יותר לקהילה הגאה באלבניה.
הברית נגד האפליה הלהט"בית הוא ארגון לא-ממשלתי אלבני שנוסד על ידי 5 לסביות. היא מדמיינת חברה אלבנית חופשית, פתוחה ושווה, חובקת גיוון וכוללת אנשים מכל הנטיות המיניות והזהויות המגדריות. הארגון נוצר במרץ 2009 על ידי קבוצה של מתנדבים צעירים להט"בים שמקדישים את חייהם לשיפור החיים ולהעצמת הקהילה הגאה באלבניה. פעילויותיה של הארגון כוללות: בניית קהילה, העלאת מודעות, סנגור ולובי. ג'אני קראי, יו"ר הארגון הנוכחי, דיבר בישיבת אנקרה שהתקיימה במרץ 2013 כפעילה הלסבית הראשונה באלבניה.
הארגון Pro LGBT מתמקד בעיקר במודעות הציבורית בסוגיות להט"ביות ומשמשות בסנגור ככלי לשיפור מצב הקהילה הגאה באלבניה. לאחרונה השיק הארגון את פורטל החדשות בנושא זכויות האדם "My Story", שהפך למקור עיקרי לתקשורת המיינסטרים באלבניה לנושאים להט"בים.
בדצמבר 2010, סגן נציבות העבודה, הרווחה והבריאות, טריטאן שהו (אנ'), הצהיר כי ”על ידי הצוות הרפואי להתייחס להומוסקסואליות כהפרעה הורמונאלית, כמו גם פסיכולוגית.” הארגונים הלהט"בים הגישו תלונה למפקח להגנה מפני אפליה. הממונה שסקר על ההצהרה, ואחרי עיכוב ממושך, ב-30 בספטמבר 2011 נזף בטריטאן שחו (אנ') במכתב לפרלמנט: ”על מר שחו להימנע מהערות מפלות בעתיד, הגורמות לאווירה של מתח וחוסר ידידות כלפי הקהילה הגאה באלבניה”. הנציב המליץ עוד כי על הפרלמנט להעניק ”את כל הערובות כך שהמחשבות, הדעות וההערות של הקהילה הגאה ישמעו, יובחנו ויילקחו בחשבון, כאשר הם מעורבים ישירות בנושאים ספציפיים, על מנת לסייע לקהילה ליהנות באופן מלא בזכויותיו ובחירויותיו”.
ב-2014, התקיימה המהדורה הראשונה של מיס טרנס אלבניה (אנ') בטירנה, תחרות יופי לנשים טרנסיות באלבניה, במטרה להעלות את הנראות וההשלמה לקהילה הטרנסג'נדרית.
באפריל 2018, ארינדה בלנצה (אנ'), סנגורית העם (אנ') הנוכחית, יצאה בתמיכה בנישואים חד-מיניים והתחייבה לתמוך בזכויות להט"ב, כולל את הזכות לשנות באופן חוקי את המגדר.
תנועות להט"ביות באלבניה > אלימות ואפליה בחיי היומיום

ב-2018, הצהירו ארגונים לא ממשלתיים כי לרוע המזל חלה קיפאון והידרדרות כלשהי בכבוד לזכויות להט"ב באלבניה.
על פי הדו"ח השנתי של הארגונים, בסוף 2018 היו 421 מקרים מתועדים של אפליה נגד חברי הקהילה הגאה באלבניה. סוגי האפליה נעים בין אלימות פיזית ישירה ללחץ פסיכולוגי כמו העלבה, לעג, תיוג, רכילות זדונית, השפלה ברחוב, אי-נתינת שירות בברים, במכוני הכושר ובסופרמרקטים, אלימות של התקפות פיזיות מצד לקוחות (עובדי מין) או ברחוב על ידי אנשים הומופובים. מבין כל המקרים המדווחים, רק 5 מקרי אלימות דווחו לרשויות האכיפה.
דת והקהילה הגאה באלבניה

דת אינו מרכיב עיקרי בחיים החברתיים, הפוליטיים והתרבותיים באלבניה. אף על פי שדת נתפסת כנושא פרטי ואינה חלק מהשיח הפוליטי, ארגונים מבוססי אמונה מנסים להשפיע על החלטות פוליטיות הנוגעות לזכויות להט"ב. ב-19 באוגוסט 2009, כאשר ראש הממשלה לשעבר סאלי ברישה בישר על חוק חדש לאנטי-אפליה שיעניק הכרה והגנה משפטית לזכויות הלהט"ב באלבניה, הגיבו ארגונים דתיים בהמוניהם נגד ההצעה. הם כתבו מכתב לממשלה בו נכתב כי הם רואים בהרחבת זכויות המשפחה לקהילה הגאה כאיום על המשפחה והחברה האלבנית. הם ראו בהומוסקסואליות הרגל מיובא ממדינות המערב והפצירו בראש הממשלה: ”לעשות את מה שנכון בעיני האלוהים, ולא את מה שנכון בעיני העולם המודרני”.
ב-17 במאי 2012, ארגנה קבוצה מוסלמית, שהוסתה על ידי מנהיגים מבוססי אמונה, הפגנה נגד להט"בים במקביל לפסטיבל האופניים Pro-Gay, המאורגן בכיכר פתוחה ציבורית. המפגינים נשאו כרזות בהן נאמר כי ”הומוסקסואליות היא חטא”. מנהיג המפגינים המוסלמים, בגנות הקהילה הבין-לאומית על תמיכתה בקהילה הגאה, אמר כי: ”אלבניה לא תצטרף לאיחוד האירופי עם הומוסקסואלים”, ורמז שאם זכויות הלהט"ב של הקהילה הגאה הם תנאי חברות, אז אלבניה לא תצטרף לאיחוד האירופי.
ב-20 בינואר 2016, מנהיגים של ארגונים מבוססי אמונה, התאחדו לקרוא לקבינט ולאספה הלאומית לאסור נישואים חד-מיניים ”[בכדי] להגן על [ערך] המשפחה מפני הרס”. בלחץ חזק מצד מנהיגים דתיים, ובניגוד להבטחות כי נטייה מינית וזהות מגדרית ייכללו ברשימת העילות האסורות לאפליה, חברי האספה הלאומית הסירו אותה מסעיף 18 לחוקה ברגע האחרון. ב-20 ביולי 2016, שגרירות PINK פרסמה הצהרת עיתונות בה ביקרה על נסיגת התיקונים החוקתיים באפליה על רקע נטייה מינית וזהות מגדרית, וביקרה את חברי האספה הלאומית בגין כניעה לחוסר סובלנות דתית המזהירה כי: ”לתת גישה לאספה הלאומית לדתיים הקיצוניות מהווה איום על החילוניות וזכויות האדם”.
מחקרים על דת במערב חבל הבלקן מראים כי הומוסקסואליות נתפסת כאויב מאחר שמקודם על ידי ערכים מערביים. ככל שהמערב מגן על המגוון המיני, כך עשויה להתעורר התנגדות נגד זכויות הלהט"ב. אין קבוצות מבוססות אמונה שיעניקו תמיכה לקהילה הגאה.
דעת קהל

העמדות החברתיות כלפי הקהילה הגאה באלבניה, בדרך כלל, שליליות יותר לעומת מדינות אירופה אחרות. נתונים שפורסמו על ידי ה-ESS ב-2013 חושפים כי הרוב המכריע של האלבנים הם שמרניים חברתית ולא מסתייגים מהקהילה הגאה. על פי נתוני הסקר, כ-53% מהאלבנים מאמינים כי ”הומואים ולסביות לא צריכים להיות חופשיים [ו]לחיות את החיים כרצונם”, האחוז הגדול ביותר המחזיק בדעה זו בסקר.
תוצאות הסקרים הקודמים של Gallup's Balkan Monitor‏ שנערך ב-2010 מראים כי כ-54.2% מהאלבנים רואים יחסים חד-מיניים כשגויים, ואילו כ-22.7% לא מסכימים. הבדל אזורי נצפה, שכן המשיבים ממרכז אלבניה היו בעלי סיכוי גבוה יותר שלא להסכים (כ-35.5% מסכימים מול כ-28.2% לא מסכימים) מאשר אלה מהצפון (כ-59.8% מסכימים מול כ-16.4% לא מסכימים) או מהדרום (כ-71.1% מסכימים מול כ-17.2% לא מסכימים). בנוסף, הנשאלים באלבניה היו בעלי סיכוי גבוה יותר שרואים יחסים חד-מיניים כשגויים מאשר מרבית מדינות הבלקן השכנות, כולל מקדוניה הצפונית (כ-69.4% לעומת כ-18.4%), סרביה (כ-75.1% לעומת כ-8.7%), מונטנגרו (כ-65.8% לעומת כ-12.1%), קוסובו (כ-64.9% לעומת כ-18.5%) ובוסניה והרצגובינה (כ-74.3% לעומת כ-9.2%), בעוד שהמצב בקרואטיה דומה לאלבניה (כ-50.3% לעומת כ-20.4%). שאלות נוספות שנשאלו כללו ”[האם הומוסקסואלים זכאים ל]אותן זכויות כמו כל האנשים האחרים”, שאליהם הסכימו כ-44.4% מהאלבנים הנשאלים, לעומת כ-28.5% מהאלבנים הנשאלים שלא הסכימו עם האמרה הזו. מצד שני, כ-78.7% מהאלבנים חשבו ש”מעשים הומוסקסואליים” אינם מוסריים, ואילו כ-56.2% חשבו כי לא צריכים לתת ללהט"בים תפקידים ציבוריים (כמו היותם מורים, שנשאלה בשאלה) ומספר דומה של כ-56.1% אמרו שהם לא צריכים להראות את הנטייה המינית בציבור.
מחקר שבוצע ב-2015 שנערך על בני הנוער האלבנים בגילאי 16–27 מצא כי כ-55% מהנשאלים לא ירצו שיהיו להם שכנים הומוסקסואלים, בעוד שכ-34% מהנשאלים לא יעניין אותם וכ-11% מהנשאלים יעניין אותם.
מחקר מ-2016 גילה כי היו יותר ביטויים הומופוביים בקרב סטודנטים באוניברסיטאה אחת באלבניה מאשר סטודנטים באוניברסיטה אחת באיטליה, אך פחות בקרב הסטודנטים האלבנים מאשר בקרב סטודנטים באוניברסיטה אחת באוקראינה. בקרב האלבנים, גורמים הקשורים להומופוביה כללו היות גברים שמרנים פוליטיים והיותם דתיים (אם כי לא התגלה שום הבדל בין קתולים ומוסלמים, בעוד שלא היו הרבה נציגים של קבוצות אחרות פרט לאתאיסטים בסקר). מצד שני, היותם פרוגרסיביים פוליטיים והיותם במערכת יחסים קשורים לירידה באיתור ההומופוביה בקרב סטודנטים אלבניים.
על פי תוצאות סקר בחבל הבלקן שנערך ב-2015 על ידי המכון הלאומי לדמוקרטיה (אנ'), רק כ-6% מהאלבנים יתמכו בילדם לחלוטין אם יתברר להם שיש להם נטייה מינית או מגדרית. הנתון הזה יורד לכ-3% אם זה היה חבר / מכר / עמית שלהם. כמו כן, כ-8% מהנשאלים היו באינטראקציה עם אדם שידעו שהוא להט"בי. באותה סקר כ-58% מהאלבנים גם אמרו כי הם לא יצביעו למפלגה פוליטית שתומכת בזכויות להט"ב.
טבלת סיכום

| קריטריון> מעמדם של הומוסקסואלים ושל לסביות בחוק | כן / לא> מעמדם של הומוסקסואלים ושל לסביות בחוק | כן / לא> מעמדם של הומוסקסואלים ושל לסביות בחוק | הערות> מעמדם של הומוסקסואלים ושל לסביות בחוק |
| --- | --- | --- | --- |
| הומוסקסואליות ולסביוּת חוקיות |  |  | משנת 1995 |
| גיל ההסכמה שווה |  |  | משנת 2001 |
הומוסקסואליות אינה מסווגת כהפרעה נפשית: 
הכרה בזוגיות חד־מינית
הכרה בנישואי חוזה: 
הכרה בזוגיות רשומה: 
הכרה בנישואים חד־מיניים: 
אימוץ והורות
התרת אימוץ ללהט"בים יחידים: 
התרת אימוץ ילד של בן או בת הזוג: 
התרת אימוץ לזוגות חד־מיניים: 
הכרה בהורות משותפת בתעודות הלידה של ילדים של זוגות חד־מיניים: 
גישה להפריה חוץ־גופית עבור זוגות לסביות: 
| התרת פונדקאות לזוגות הומוסקסואלים |  |  | לא חוקי עבור כל הזוגות ללא קשר לנטייה המינית |
טרנסג'נדריות ושינוי מגדר
מתן אפשרות לשינוי המגדר במסמכים ממשלתיים: 
הכרה במגדר שלישי במסמכים ממשלתיים: 
מניעת התערבויות רפואיות במינם הביולוגי של ילדים המוגדרים כאינטרסקס: 
טרנסג'נדריות אינה מסווגת כהפרעה נפשית: 
הגנה מפני אפליה
|  | על רקע נטייה מינית | על רקע זהות מגדרית |  |
| חוקים נגד אפליה במקומות עבודה |  |  | משנת 2010 |
| חוקים נגד אפליה באספקת מוצרים ושירותים |  |  | משנת 2010 |
| חוקים נגד אפליה בכל התחומים (כולל אפליה בלתי ישירה והסתה) |  |  | משנת 2010 |
הגנה מפני אלימות
|  | על רקע נטייה מינית | על רקע זהות מגדרית |  |
שונות
| להט"בים מורשים לשרת בצבא |  |  | משנת 2008 |
| טיפולי המרה אסורים עבור קטינים |  |  | משנת 2020 |
גברים המקיימים יחסי מין עם גברים מורשים לתרום דם:
ראו גם

זכויות האדם באלבניה
ורדנבורג

| --- | --- |

 מדינה:  דרום אפריקה דרום אפריקה
 פרובינציה:  הכף המערבי הכף המערבי
 תאריך ייסוד:  1875
 שמות קודמים:  טוויספונטיין   פרוספונטיין
 שטח:  13.75 קמ"ר
 גובה:  130 מטרים
 אוכלוסייה:  ‏
  ‑ בעיירה:  38,382 (2011)
  ‑ צפיפות:  2800 נפש לקמ"ר (2011)
 קואורדינטות:  32°54′00″S 17°59′00″E﻿ / ﻿32.9°S 17.983333333333°E﻿ / -32.9; 17.983333333333 
 אזור זמן:  UTC+2
  מפת מיקום  מפה מפורטת   (למפת דרום אפריקה מוגדלת) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיורדנבורג(למפת דרום אפריקה רגילה) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיורדנבורג(למפת הכף המערבי רגילה) קייפטאון ג'ורג' אאודטסהורן ביופורט וסט ורדנדאלורדנבורג(למפת הכף המערבי מוגדלת) קייפטאון ג'ורג' אאודטסהורן ביופורט וסט ורדנדאלורדנבורג  he tabBackground:;tabBorder:#aaa;defaultTab:0;
 
ורדנבורג (באנגלית: Vredenburg) היא עיירה הממוקמת בפרובינציית הכף המערבי בדרום אפריקה.
היסטוריה

העיירה הוקמה בשנת 1875 כקהילה של הכנסייה הרפורמית ההולנדית (אנ') בכדי להעניק שירותי דת לתושבי האזור. שמה של העיירה שונה פעמיים לאחר מחלוקות על המים בין חקלאי האזור, ורק לאחר שהמחלוקות נפתרו, הוסכם לשנות את שם העיירה לוורדנבורג.
גאוגרפיה

ורדנבורג נמצאת במערב פרובינציית הכף המערבי ומרוחקת כ־10 קילומטרים מחופי האוקיינוס האטלנטי. העיירה ממוקמת על חצי אי קטן אשר מצפון לו נמצא מפרץ סנט הלנה (אנ') ומדרום לו נמצא מפרץ סלדנהה (אנ'). בנוסף, העיירה מרוחקת כ־120 קילומטרים מבירת פרובינציית הכף המערבי ואחת משלוש ערי הבירה של דרום אפריקה, קייפטאון.
דמוגרפיה

נכון לשנת 2011, בוורדנבורג מתגוררים 38,382 תושבים. העיירה מחלוקת לארבע שכונות מגורים. 56% מתושבי העיירה הם צבעוניים, 29% הם שחורים, 14% לבנים, והשאר, כאחוז אחד, הם אחרים. כ־70% מתושבי העיר מדברים באפריקאנס, כ־20% מהם מדברים בקוסה וכ־5% מדברים אנגלית.
כלכלה

כלכלת ורדנבורג מתבססת על תיירות ועיבוד דגים. עם זאת, בעיירה שוכן אזור תעשייה (המשמש בעיקר את תעשיות הרכב והמכונאות) וקניון. כ־5 קילומטרים מדרום מערב לעיר נמצאים מחסנים לאחסון המינרלים הכבדים (כמו טיטניום דו־חמצני, זירקון ורוטיל) הנכרים במכרות הנמצאים בצפון פרובינציית הכף הצפוני. באזור העיירה שוכן גם פארק מאובנים.
תחבורה

העיר מחוברת לרשת הכבישים הלאומית ולקו ראשי של רכבות, אך הוא משמש בעיקר רכבות משא.
הערות שוליים

↑  Census 2011: Main Place: Vredenburg, Adrian Frith (באנגלית), נתונים סטטיסטים על ורדנבורג, באתר "Adrian Frith"
↑  About Vredenburg, SA-Venues (באנגלית), על ורדנבורג, באתר "SA-Venues"
↑  Namakwa Sands, South Africa, TRONOX (באנגלית), מידע על מכרות בכף הצפוני, באתר TRONOX
| --- | --- |
בקרת זהויות :  NLI: 987007494388605171  GND: 1159593426  LCCN: no2003088130  VIAF: 135215938   WorldCat (עם VIAF): 135215938
זעמן זיתני

| זעמן זיתני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: זעמניים
סוג:: Platyceps
מין:: זעמן זיתני
שם מדעי
 Platyceps collaris ‏מילר, 1878

זעמן זיתני (שם מדעי: Platyceps collaris, שם נרדף Platyceps rubriceps) הוא נחש השייך למשפחת הזעמנים. נקרא זיתני בגלל צבעו החום-ירוק (כמו עץ הזית).
מאפיינים

הזעמן הזיתני נחש לא ארסי שאינו מסוכן לאדם. אורכו יכול להגיע עד ל-150 סנטימטרים, אך בארץ ישראל הוא מגיע לאורך של 100 סנטימטרים. הזעמן הזיתני דק מאוד לעומת הזעמנים האחרים בארץ ישראל.
ניזון בעיקר מלטאות וגם מחסרי חוליות (בעיקר עקרבים), חרגולים, פרפרים.
הזעמן הזיתני הוא נחש מטיל ביצים, הנקבה מטילה 5-3 ביצים (אך במקרים נדירים אפילו יותר מעשר).
מאפיינים > התגוננות

כאשר הנחש מרגיש מותקף ומאוים, הוא פולט נוזל לבן ומסריח מפתח הביב שלו, ואף מרבה לנשוך, אך נשיכה זו אינה מסוכנת, ולא חודר ארס אל תוך גוף האדם.
קריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 157-159
הערות שוליים

↑  זעמן זיתני באתר הרשימה האדומה של IUCN
↑  בספרות ובאתרים ישנים זוהה כ-Platyceps najadum או Coluber rubriceps. מקובל כיום שהסוג Coluber מצוי בצפון אמריקה בלבד, והסוג בישראל הוא Platyceps. שני השמות collaris ו-rubriceps הוצעו למין, אך כיוון שהשם collaris הוצע מוקדם יותר הוא זה שנחשב תקף.
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
חלון טריפורי

חלונות טריפוריים בארמון העיר בסיינה
מגדל הפעמונים בדואומו בפראטו. חלון טריפורי ומתחתיו חלון ביפורי
חלון טריפורי (איטלקית Trifora) הוא חלון המחולק אופקית לשלושה מפתחים המופרדים זה מזה בשני עמודים קטנים, ומעליו שלוש קשתות מעוגלות או מחודדות. לעיתים מקיפה קשת גדולה יותר את החלון ובמשטחים שמעל שלוש הקשתות המקוריות וביניהן, מופיע סמל, עיטור כלשהו או מפתחים נוספים, בדרך כלל מעוגלים, או בצורת פרח.
החלון הטריפורי היה פחות נפוץ מהחלון הביפורי, ושימש למפתחים גדולים יותר מהאחרון ובדרך כלל היה מעוטר ממנו. שימוש מקובל בטריפורה היה בקומות העיליות במגדלי פעמונים מקום בו נדרשה חדירת אור רבה.
החלון הטריפורי היה נפוץ באדריכלות הגותית וברומנסקית, ולעיתים נעשה בו שימוש גם באדריכלות הרנסאנס. לאחר מכן ננטש אך שב לאופנה במאה ה-19, לדוגמה בתחייה הגותית.
ראו גם

חלון מונופורי
חלון קואדריפורי
זכויות להט"ב בתימן

| --- | --- |

תימן
 מעמד בחוק:  פלילי בכפוך לדין השריעה האסלאמי, עונש: ענישה גופנית, מאסר או הוצאה להורג
 טרנסג'נדריות:  אין הכרה בשינוי מגדר
 שירות צבאי:  לסביות, הומואים, טרנסג'נדרים וביסקסואלים מוצהרים לא רשאים לשרת
 הגנה מפני אפליה:  אין איסור על אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד מינית
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  נגד (תמכה בהצעה הנגדית מטעם סוריה)
זכויותיהם של לסביות, הומואים, טרנסג'נדרים וביסקסואלים (להט"ב) בתימן כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. פעילות הומוסקסואלית מוגדרת כפלילית הן לגברים והן לנשים ונענשת בעונש מאסר או מוות, אם כי הוצאות להורג אינן נאכפות לאור העובדה כי אזרחי להט"ב רבים אינם גלויים לגבי נטייתם המינית או זהותם המגדרית בשל הומופוביה וטרנספוביה רחבה בקרב האוכלוסייה.
מעמד בחוק > חוק העונשין

סעיף 264 לחוק העונשין הלאומי אוסר על מעשים הומוסקסואליים פרטיים בהסכמה בין גברים בוגרים. העונש הקבוע בחוק לגברים לא נשואים הוא ענישה גופנית של 100 מלקות ועד שנת מאסר. החוק קובע כי גברים נשואים שהורשעו בהומוסקסואליות יומתו.
סעיף 268 בחוק העונשין הלאומי אוסר על מעשים הומוסקסואלים פרטיים בהסכמה בין נשים בוגרות. החוק קובע כי מעשים לסביים מכוונים נענשים עד 3 שנות מאסר.
בנוסף לחוק העונשין, ענישה על הומוסקסואליות יכולה לנבוע מאנשי דת איסלאמיסטים המבקשים לאכוף מוסר אסלאמי מסורתי בתוך משפחתם או עבור החברה הרחבה יותר. במקרים ערניים כגון זה, העונש על הומוסקסואליות הוא לעיתים קרובות מוות.
מעמד בחוק > אל-קאעידה בחצי האי ערב

בשנת 2013 התקבלו דיווחים אמינים על כך שחברי ארגון הטרור האסלאמי אל-קאעדה בחצי האי ערב הוציאו להורג גברים בשל היותם הומוסקסואלים.
מעמד בחוק > רדיפת הומוסקסואלים במדינה האסלאמית

אלימות כלפי אנשי להט"ב היא חלק מהאידאולוגיה של המדינה האסלאמית של עיראק והלבנט, המחייבת עונש מוות על הומוסקסואליות בתחומה, בעיראק, סוריה תימן ולוב. אכיפת החוק באזורים שבשליטת המדינה האסלאמית מענישה אנשי להט"ב רבים, בכך שהיא זורקת אותם מגגות של בניינים גבוהים, לאחר שנתפסו בקיום יחסים חד-מיניים. אם הם שורדים את העונש שנקבע עליהם, הם נסקלים למוות. באזורים מסוימים עונשם נעשה שימוש בעריפת ראש בגלל היעדר בניינים גבוהים שהנאשם ייזרק מהם.
הכרה במערכות יחסים חד מיניות

תימן אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור).
הגנה מפני אפליה

לא קיימים חוקים המכסים אפליה על רקע נטייה מינית או זהות מגדרית בתימן.
זהות מגדרית

אין הכרה משפטית עבור טרנסג'נדרים בתימן עבור שינוי מגדרם במסמכי זהות רשמיים.
תנאי מחיה > חופש הביטוי

הממשלה בתימן חוסמת את הגישה לדפי אינטרנט המביעים תמיכה בזכויות להט"ב כמו גם לפרסומים ומגזינים שונים.
בשנת 2003, "Week", כתב עת בשפה הערבית, פרסם מאמר שכלל ראיונות עם גברים תימנים הכלואים בגין אשמת קיום פעילות הומוסקסואלית. שלושת העיתונאים שהיו מעורבים בכתבה הורשעו על ידי הממשלה.
בשנת 2012, המגזין "Al Thakafiya" נסגר על ידי הממשלה בשל פרסום סקירה של הסרט המצרי, "Heena Maysara" (בעברית: "עד שהדברים ישתפרו") אשר במהלכו המבקר, יוצר תימני בשם חמיד עקבי, הביע תמיכה בזכויות להט"ב.
טבלת סיכום

| --- | --- |
פעילות הומוסקסואלית חוקית: /  (עונש: ענישה גופנית, מאסר או הוצאה להורג)
גיל הסכמה שווה לזוגות הטרוסקסואלים: 
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד מיניים: 
הכרה בזוגיות חד מינית (איחוד אזרחי, נישואי חוזה, ידועים בציבור): 
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
לסביות, הומואים, טרנסג'נדרים וביסקסואלים מוצהרים רשאים לשרת בצבא: 
זכות לשינוי מגדר בחוק: 
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם: